gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl fr gl gl gl es gl gl gl gl gl gl gl gl gl de de en sv fr de de gl gl gl gl gl gl gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Xunta ensina as cartas: quere unha oferta conxunta
Cuarta feira, 05 de outubro de 2022
Tanto a empresa como o Goberno suxiren a Feiraco e Arzuana que presenten unha oferta unificada para que o proxecto sexa máis viábel, condición para recibir avais e préstamos.
Samuel Juárez, conselleiro de Medio Rural, mantivo unha xuntanza co Comité de Empresa de Pascual
No día despois da manifestación a xeito de via crucis dos traballadores da planta de Pascual en Outeiro de Rei, a Xunta de Galiza comeza a amosar as súas preferencias para a venta da fábrica. Nunha xuntanza co Comité de Empresa, o conselleiro de Medio Rural, Samuel Juárez, confirmou a identidade das seis ofertas chegadas até o de agora, que solicitan a concesión dos avais e préstamos correspondentes por parte da Administración.
Pascual xa rexeitou, por "insuficientes", a proposta da peruana Grupo Gloria; unha proposición conxunta de empresarios de Lugo; unha oferta da familia Ruiz Mateos a través de Nova Rumasa; e outra de Xesús Lence, de Leite Río. As que si ofrecen certas garantías son as dúas ofertas que puxeron sobre a mesa as cooperativas galegas Feiraco (que incorporaría a Colaga, Melisanto e o propio Feiraco, ademais do apoio de Icos e Os Irmandiños) e A Arzuana (que lideraría un grupo no que tamén entrarían Gacobre e Terra Chá).
Juárez asegurou que estas dúas ofertas están a ser estudadas tanto por Pascual como pola Xunta, quen lle trasladaron a estes dous grupos o seu desexo de que presenten "unha oferta unificada", ao entender que o plan industrial "tería máis viabilidade" e gozaría de "maior solidez". Ambos os dous grupos de cooperativas aspiran a alugar a planta para constituír unha nova industria láctea que se adicaría ao envasado de leite producida polos seus asociados e á venta baixo marca branca á distribución. Con todo, o conselleiro manifestou o seu interese en que no futuro saia da planta un produto con marca propia, "con valor engadido", dixo.
No que respecta ao persoal, Juárez dixo que "aínda non hai nada claro", se ben apuntou que as firmas manifestaron a súa intención "de manter os traballadores, ou polo menos unha parte". Segundo explicou, un dos requisitos estabelecidos pola Xunta para que apoie o proxecto empresarial é que os seus xestores "adquiran compromisos" de cara ao mantemento do cadro de persoal. Con todo, ningún dos dous grupos agora en estudo poderían asumir a todos os traballadores inmediatamente (155), senón a medio ou incluso longo prazo.
Así as cousas, o Goberno condiciona a concesión de avais e préstamos do Instituto Galego de Promoción Económica (Igape) a un novo proxecto que as dúas cooperativas trasladen a Medio Rural e aos seus proxectos económicos. Porén, Juárez adiantou que a proposta conxunta non será unha condición determinante e imprescindíbel, senón "desexábel": "todo dependerá da oferta que se faga finalmente", dixo, "na que haberá que ter en conta tanto o número de empregos que se garantan como as novas condicións laborais que os sindicatos negocien co novo propietario da fábrica".
Consellaría de Medio Rural
"O tempo corre e a Xunta non ofrece solucións"
Traballadores de Pascual en Outeiro de Rei cortan a N-VI en protesta polo ERE
O PSdeG exíxelle a Feijoo que "lidere" o conflito da planta de Pascual ante a "incompetencia" de Samuel Juárez
Os traballadores de Pascual convocan un peche indefinido
Por que non apoia a Xunta o proxecto cooperativo para a planta leiteira de Outeiro de Rei?
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto